האקדמיה ללשון

כוכבה "יושבת על ה"ברז"".

**האקדמיה ללשון** הוא הפרק החמישי בעונה הרביעית של קופה ראשית והפרק השישים וחמישה בסדרה.

## תקציר

לעובדי הסופר נמאס ששירה מתקנת אותם בעברית. עבריינים מגיעים לסופר ודורשים את הבקבוקים למחזור.

## עלילה

כוכבה שואלת לחוות דעתם של ניסים ושונטל על כובע שלה, ושירה מתקנת אותה. שינקין מעיר לה שהיא מעירה על זה תמיד. היא אומרת שצריך לתקן עברית כדי שלא ישכחו את השנה.

שירה ממשיכה לתקן את העובדים, וגם לקוחה שמאיימת עליה ובן זוג שנפרד ממנה. שינקין שואל את כוכבה למה היא חושבת שהיא עושה את זה, והיא מסבירה שזה על העקומה של הבלתי נסבלות, ושירה נמצאת למעלה.

טיטינסקי מגיע לקופה של אסתי להעביר בקבוקים לפיקדון. הוא אומר לה שיש 12 והיא מתחילה לספור. הוא, בתורו, מלין על זה שהיא לא מאמינה לו. היא מתלוננת על מי שהחליט שהקופאיות בסופר צריכות להיות אחראיות על פיקדון הבקבוקים. ראמזי מצדו שמח ואומר שזה התפקיד האהוב עליו ועוזר ללקוחה מבוגרת.

כוכבה מפלרטטת עם עורך דין בשם אריק סלגניק. הוא אלמן טרי ועשיר, והיא מקווה לקבל טובות הנאה ממנו. שירה מתקנת את כוכבה כשהיא אומרת שיש לה משקפיים ורודות, וכוכבה מתעצבנת ומבקשת ממנה להפסיק להתנשא עלייה.

ניסים ואנטולי מדברים על דוקומנטרים וניסים אומר שהם מזוייפים כך שהנמר ינצח תמיד. עובר לידם למחזר בקבוקים חבר של ניסים, פסח. אנטולי מספר בדיחה על השם שלו וניסים נאלץ להרגיע אותו ולהגיד לו שאנטולי מטומטם, ואז מזהיר את אנטולי שמדובר בעבריין בכיר.

דוקטור נחום פיינרו, שעובד באקדמיה ללשון, בא לקופה של כוכבה וקונה בייגלה, שלהם הוא קורא בשם התקני "כעכים". אחרי שכוכבה צוחקת על זה, הוא שואל לשמה, והיא עונה לו בשמה האמיתי, ואומרת לו שאם הוא רוצה להתלונן לומר "אסתי". הוא צוחק ונופלת לו התעודה המזהה של האקדמיה. כוכבה חושבת שהוא רופא ללשון, והוא מתקן אותה.

פסח חוזר ואומר לראמזי שהוא עובד עבור שיקו הבוכרי ושהם יהיו אחראים על המחזור מעכשיו. ראמזי לא מבין את חומרת האיום וממשיך להתנגד.

שירה מתקנת את כוכבה על "כש" במקום "ש" וכוכבה אומרת לה שאם היא צודקת, שירה תפסיק לתקן להם את העברית. כאן מתגלה המזימה של כוכבה, שיצאה עם דוקטור פיינרו וגרמה לו לשנות את חוקי הדקדוק של העברית. שירה מבולבלת.

פסח חוזר עם עבריין אחר, וראמזי ממשיך להתערב ולא להבין את חומרת הסיטואציה, ואף מביא כדור בייסבול וזורק אותו על פסח.

שירה חוזרת וכוכבה מתארת את סדר הבוקר שלה בשיבושים דקדוקיים שונים כדי להרחיק את שירה. כוכבה רוצה להיפרד מהדוקטור, אך ניסים ואנטולי משכנעים אותה שלא כדי שהיא תוכל להוסיף אילו מילים שהיא רוצה. הדוקטור מגיע ומסתבר שכוכבה אמרה לו שיש לה משהו חשוב לומר לו, אבל היא אומרת לו שהיא אוהבת לו את הקרחת.

שירה, ניסים וכוכבה יושבים בחדר העובדים ומגלים שהאקדמיה אישרה את המילה פצלוחה ומצרפת ציור קריקטורי של שירה, שהיא קוראת לו אידיוטי ולא מבינה שזה הוא.

שיקו מגיע לסניף ומספר לניסים שהוא הגיע לטפל בראמזי שהוריד לו שני אנשים באמצעות כדור הבייסבול. ניסים בשוק ורץ לספר לראמזי ששיקו הבוכרי זה שיקו ואזאנה העבריין. הוא אומר שיתמודד איתו ואז ברח.

דוקטור פיינרו מגיע לבקר את כוכבה שוב, ושירה מחברת את הנקודות.

ראמזי מגיע לדבר עם שיקו והעבריינים שלו. שיקו אומר שהם ידאגו שהוא אף פעם לא ישכח ותופסים אותו, ככל הנראה כדי להרביץ לו, אבל אז יפה, הלקוחה המבוגרת מתחילת הפרק מגיעה להגן עליו ומסתבר שהיא אימא של שיקו. מתגלה שראמזי עדיין לא הבין את הסיטואציה, וחשב ששיקו הוא נזקק וסתם רוצה לסדר את הבקבוקים. יפה אומרת לו שיתנצל ושראמזי הוא האור של החיים שלה ומתארת טובות שהוא עושה לה. ראמזי מביא לשיקו מתנת פיוס, שוקו לוקו, שהוא אוהב.

כוכבה ממשיכה לנסות להעביר מילים אבל מסתבר שדוקטור פיינרו פוטר כי גילו שהוא שינה את המילים תמורת טובות הנאה, וכל השינויים שלו בוטלו. כוכבה מבואסת ואומרת שתחזיר לניסים ואנטולי כסף אחר כך. שירה חוזרת לתקן אותה.

לקופה של כוכבה מגיע מנכ"ל ספארי רמת גן ומתחילה לפלרטט איתו, כי היא מבינה שהיא תוכל לגרום לו לתת שמות לחיות.

ראמזי מגיע לספר לשירה בהתלהבות ששני הבבונים החדשים שנולדו קוראים "שטיין" ו"בוך" ושירה מתעצבנת ושואלת למה לא יכלו לקרוא על שמה לטווסים, נמרים או פנתרים.

## קאסט

### ראשי

* קרן מור - **כוכבה שביט**
* נועה קולר - **שירה שטיינבוך**
* דב נבון - **אמנון טיטינסקי**
* אמיר שורוש - **ראמזי עבד ראמזי**
* יניב סוויסה - **ניסים שמעוני**
* דניאל סטיופין - **אנטולי קירילנקו**
* יעקב בודו - **מרדכי צ'יבוטרו** (קרדיט בלבד)
* דורית לב ארי - **שוני סטרטינר** (קרדיט בלבד)
* מיה לנדסמן - **נעמי לוי** (קרדיט בלבד)
* רודי סעדה - **נתן פרנקו** (קרדיט בלבד)
* יגאל עדיקא - **אביחי גרציאן** (קרדיט בלבד)
* אביבה נגוסה - **אסתי צגאי**

### משני

* שושה גורן - **יפה ואזאנה**
* חי מאור - **פסח**
* דב רייזר - **נחום פיינרו**
* שלומי ארבע - **שיקו ואזאנה "הבוכרי"**
* ענת פטלסקי - **גברת יצחקי**
* אורן שקדי - **אורן שינקין**

## ציטוטים

* **משקף זכר זה מנוגד לטבע** - כוכבה
* **למה קראו לבבונים על שמי, אני בבונים?** - שירה
* **כל אחד והגב שלו. אחד הגב שלו זה החיילים של משפחת ואזאנה, ואחד הגב שלו זה כל הסבתות ביבנה.** - ניסים
* **פרופסור באקדמיה ללשון הושעה בחשד שאישר מילים תמורת לטובות הנאה. כך התקבלו המילים "פצלוחה", "חמומוח", "לחלע", "טאק רגוע", ו... ו"הסכת"?! בוא'נה "הסכת" זה לא אני, מה היו לו עוד נשים? אין בושה לאנשים.** - כוכבה

## טריוויה

* אמא של שירה היא מורה ללשון.
* האלמן שכוכבה מפלרטטת אתו בתחילת הפרק נקרא על שם תסריטאי הסדרה דניאל סלגניק, שגם כתב את הפרק הזה.